Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: 1987. évi XI. törvény (a továb biak ban: Jat.) 1. § (2) bekezdésével.
Paragraph Index: 648

1987. évi XI. törvény (a továb biak ban: Jat.) 1. § (2) bekezdésével. Az indítványozó az indítványra okot adó konkrét ügy részletes ismertetése mellett elõadta, hogy 2006. október 24-én a Gyt. 6. §-a szerinti bejelentéssel élt az ille té kes rend õrkapitányságon: bejelentésének lényeges tartalma szerint gyülekezési joga gyakorlása keretében kb. 4–5000 fõ és kb. 600 mezõgazdasági munkagép (traktor) részvételével békés demonstrációt, nagygyûlést szervezett. A Fõvárosi Közgyûlés 2006. október 26-án az Örm. szabályaival módosította az Ör-t. A módosításról szóló elõ ter jesz tés tartalmazza, hogy „indokolt a politikai rendezvényekhez kapcsolódó ideiglenes építmény, berendezés, elhelyezését, továbbá közúti jármû külön jogszabály alapján parkolásnak nem minõsülõ egyéb célú elhelyezését közterület-használati hozzájáruláshoz kötni.” Az Örm. indokolása úgy szól, hogy az Ör. „4. §-a (2) bekezdésének l) pontja pontosítja a rendezvények közterület-használati szabályait.” Az indokolás szerint az Ör. „4. §-a (4) bekezdésének g) pontja módosítása indokolt, mert a rendezvények a városképet jelentõsen befolyásolják, a fõváros életében nagy jelentõséggel bírnak. A közterületek rendjének biztosítása érdekében indokolt a politikai rendezvényhez kapcsolódó ideiglenes építmény, berendezés elhelyezését, valamint közúti jármû külön jogszabály alapján parkolásnak nem minõsülõ egyéb célú elhelyezését közterület-használati hozzájáruláshoz kötni. Mindez természetesen nem sértheti és nem sérti a polgárok gyülekezési jogát.” Az indítványozó szerint az Alkotmány a békés gyülekezés jogának biztosítása mellett „nem korlátozza és feltételhez sem köti, hogy a rendezvényen részt vevõk milyen eszközzel közelítik meg a rendezvény helyszínét és ott milyen jármûvön vagy egyéb közlekedési eszközön tartózkodnak”, az Örm. által módosított Ör. a gyülekezési jog gyakorlása vonatkozásában a Gyt.-ben meghatározott kereteket kívánja szûkíteni. Az indítványozó szerint „alkotmányos alapjogok tekintetében a Fõvárosi Közgyûlésnek (...) nincs hatásköre és felhatalmazása”.

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes